Նիստից հետո նախարարի պաշտոնակատարը, պատասխանելով լրագրողների հարցերին, նախ տեղեկացրեց՝ հաշվի առնելով հանգամանքները, հնարավորություն է տրվելու իրացնելու երեխաների շահն ու իրավունքները՝ երեխաները պետք է մեծանան ընտանիքում: «Մենք այսօր պետք է կարողանանք ճիշտ որոշում կայացնել: Մեր երկրում ծնվել են 2 առողջ հրաշալի տղաներ, և մենք պետք է օգնեք, որ տղաները մեծանան իրենց ծնողների հետ՝ ընտանիքում: Մենք պետք է պաշտպանենք և աջակցենք ընտանիքին: Ես անելու եմ ամեն բան, որ երեխան մեծանա ծնողի հետ: Միակ նպատակը այն է, որ ծնողը պետք է վստահ լինի, որ մինչև վերջ երեխայի պաշտպանությունը և խնամքը գտնվում է մեր ուշադրության կենտրոնում»,- նշեց Մանե Թանդիլյանը՝ փաստելով, որ այս ընթացքում, ինչպես Ֆ.Նանսենի անվան գիշերօթիկ հաստատության, այնպես էլ Գյումրու Երեխաների տան, ոստիկանության, Շիրակի մարզպետարանի ներկայացուցիչները միասնական և արհեստավարժ կատարել են իրենց աշխատանքը: